Les piscines de Beniopa i Roís de Corella obrin les seues portes el 10 de juny
05 juny 2023

## Les piscines de Beniopa i Roís de Corella obrin les seues portes el 10 de juny05 juny 2023Última actualització: 05 juny 2023

![](../gestion/img/63427d70c165f53aa13b3b7e823ee7007e4b88ec8ee34018bf889bbd316af536.jpg)  
  

La regidora d'Esports, **Lydia Morant**, ha informat que el Servei d'Esports procedirà a l'obertura al públic en general de les piscines de Beniopa i Roís de Corella el proper dissabte, 10 de juny.

Tal i com ha explicat Morant, els caps de setmana de juny l’horari de lliure accés serà ininterromput d’11.00h a 20.00h. De dilluns a divendres es manté com anys enrere, amb obertura a les 16.30h i tancament a les 20.00h.

L’edil ha detallat també els horaris per a juliol i agost, on hi haurà dos torns. Un de matí, que anirà des de les 11 del matí fins a les 14.30 hores, mentre que el segon serà des de les 15.30 fins a les 20.00 hores de dilluns a divendres. "D’aquesta forma el que permetem és que qui vullga anar dies solts o pel matí o per la vesprada ho pot fer i qui vullga anar tot el dia, també ho pot fer", ha expressat Morant.

Per altra part, dissabte i diumenge durant juliol i agost l’horari serà com en juny: d’11.00h a 20.00h de forma ininterrompuda.

Pel que fa als serveis que ofereixen les piscines, aquests són: aquagym a la piscina de Roís de Corella i cursos de natació dirigida per a xiquets de 5 a 12 anys a la piscina de Beniopa. Els horaris en els dos casos seran en dos torns: de 9.30h a 10.15h i de 10.15h a 11.00h.

Pel que fa a les inscripcions, la regidora ha informat: «A Roís de Corella la gent es pot donar d’alta a les oficines del Servei d’Esports i al mateix centre i en el cas de la piscina de Beniopa s’haurà d’anar a les oficines del Poliesportiu Municipal. La gent que vullga abonaments per a dies solts les podrà obtindre en ambdós casos a les pròpies piscines».